Nimi Tunnistetiedot Perusteet Luetteloon merkitsemisen päivämäärä

”136 JEBELLI Peyman پیمان جبلی Syntymäaika: 25.1.1967 Syntymäpaikka: Teheran, Iran Kansalaisuus: iranilainen Sukupuoli: mies Asema: Iranin islamilaisen tasavallan yleisradioyhtiön (IRIB) johtaja Peyman Jebelli on johtajana Iranin islamilaisen tasavallan yleisradioyhtiössä (IRIB), jolla on maine hallinnon äänitorvena. IRIB rajoittaa tiukasti ja estää vapaata tiedonkulkua iranilaisille. Lisäksi IRIB on aktiivisesti osallisena hallintoa kritisoivilta henkilöiltä pakottamalla saatujen ”tunnustusten”, jotka on saatu pelottelulla ja raa’alla väkivallalla, järjestämisessä ja esittämisessä. Nämä ”tunnustukset” lähetetään usein julkisten protestien jälkeen tai ennen teloitusta tavoitteena vähentää julkisia mielenilmauksia. IRIB:n johtajana Jebelli on vastuussa sen toiminnasta ja uutissisällöstä. 12.12.2022

Vaikka useita valtion radio- ja televisioyhtiön korkea-arvoisia henkilöstön jäseniä on viime aikoina eronnut tehtävästään ja sanoutunut irti Iranin hallituksen väkivaltaisista toimista vastauksena vuoden 2022 protesteihin, Jebelli jatkaa edelleen virassaan. Hänen nimittämiselleen Iranin suurimman virallisen uutistoimiston johtajaksi saatiin korkeimman johtajan Ali Khamenein lupa, mikä kertoo siitä, että hänen ideologiset näkemyksensä vastaavat hallinnon näkemyksiä. Hän on näin ollen vastuussa vakavista ihmisoikeusloukkauksista Iranissa.

137. REZVANI Ali رضوانی علی Syntymäaika: 1984 Kansalaisuus: iranilainen Sukupuoli: mies Asema: Iranin islamilaisen tasavallan yleisradioyhtiön (IRIB) toimittaja ja uutisankkuri, poliittiset ja turvallisuusasiat Ali Rezvani on Iranin islamilaisen tasavallan yleisradioyhtiön (IRIB) toimittaja ja toimii uutisankkurina IRIB:n klo 20.30 lähetettävissä iltauutisissa. IRIB on valtion valvonnassa oleva iranilainen mediayhtiö, jonka tehtävänä on levittää hallinnon hyväksymää tietoa. IRIB:n klo 20.30 lähetettävät iltauutiset, mitkä lähetetään kanava 2:lla, on maan johtava uutisohjelma, jonka katsotaan olevan IRIB:n pääasiallinen alusta maan turvallisuusjoukkojen, mukaan lukien tiedusteluasioiden ministeriön (MOIS) ja islamilaisen vallankumouskaartin (IRGC), aatteen täytäntöönpanolle. Dokumentoidut tapaukset osoittavat, että klo 20.30 lähetettävissä uutisissa esitetään pakottamalla saatuja tunnustuksia. 12.12.2022

IRIB:n toimittajana Ali Rezvani osallistuu pakottamalla saatuihin tunnustuksiin johtaviin kuulusteluihin ja on näin ollen suoraan osallisena vakavissa ihmisoikeusloukkauksissa ja edistää niiden toteutumista. Klo 20.30 lähetettävien uutisten uutisankkurina Rezvani tukee Iranin turvallisuusjoukkojen aatetta, jossa sallitaan vakavat ihmisoikeusloukkaukset, kuten kidutus, mielivaltaiset pidätykset ja vangitsemiset. Lisäksi Rezvani levittää propagandaa kritisoijista pelotellakseen heitä ja perustellakseen heidän kaltoinkohtelua ja kannustaakseen siihen, mikä rikkoo heidän sananvapauttaan. Hän on näin ollen vastuussa vakavista ihmisoikeusloukkauksista Iranissa.

138. ZABIHPOUR Ameneh Sadat ذبیح پور آمنه سادات Syntymäaika: 7.8.1984 Syntymäpaikka: Iran Kansalaisuus: iranilainen Sukupuoli: nainen Asema: Iranin islamilaisen tasavallan yleisradioyhtiön (IRIB) toimittaja ja IRIB:n persiankielisen ulkomaan mediaosaston päällikkö Passin numero: 09324611 Ameneh Sadat Zabihpour on päällikkönä IRIB:n persiankielisessä ulkomaan mediaosastossa, jolla on maine hallinnon äänitorvena IRIB rajoittaa tiukasti ja estää vapaata tiedonkulkua iranilaisille. Lisäksi IRIB on aktiivisesti osallisena hallintoa kritisoivilta henkilöiltä pakottamalla saatujen ”tunnustusten”, jotka on saatu pelottelulla ja raa’alla väkivallalla, järjestämisessä ja esittämisessä. Nämä ”tunnustukset” lähetetään usein julkisten protestien jälkeen tai ennen teloituksta tavoitteena vähentää julkisia mielenilmauksia. Vaikka useita valtion radio- ja televisioyhtiön korkea-arvoisia henkilöstön jäseniä on viime aikoina eronnut tehtävästään ja sanoutunut irti Iranin hallituksen väkivaltaisista toimista vastauksena vuoden 2022 protesteihin, Zabihpour jatkaa edelleen virassaan. Hän on kuulustellut ihmisiä, jotka ovat kritisoineet hallintoa, ja tuottanut videoita pakottamalla saaduista tunnustuksista. Hän on näin ollen vastuussa vakavista ihmisoikeusloukkauksista Iranissa. 12.12.2022

139. KHATAMI Seyyed Ahmad خاتمی سید احمد Syntymäaika: 8.5.1960 Syntymäpaikka: Semnan, Iran Kansalaisuus: iranilainen Sukupuoli: mies Asema: perjantairukouksesta vastaava imaami, johtajiston asiantuntijaneuvoston jäsen Seyyed Ahmad Khatami on kovan linjan hengellinen johtaja ja vaikutusvaltainen imaami, joka vastaa perjantairukouksesta Teheranissa. Khatami on myös jäsenenä johtajiston asiantuntijaneuvostossa, joka on iranilainen taho, joka on jättänyt noudattamatta perustuslaillisia säädöksiä ja on näin ollen osallisena ihmisoikeusrikkomuksissa. Hengellisenä johtajana, jolla on tiiviit yhteydet valtion viranomaisiin ja laaja kuulijajoukko, hän hyödyntää asemaansa solvatakseen protestoijia ja yllyttää väkivaltaan heitä vastaan. Hän ei pelkästään puolusta Iranin turvallisuusjoukkojen sortotoimia vaan on useaan otteeseen kehottanut vieläkin kovempiin vastatoimiin protestoijia kohtaan, mukaan lukien kuolemantuomio. Hän on näin ollen vastuussa vakavista ihmisoikeusloukkauksista Iranissa. 12.12.2022

140. MIRAHMADI Seyyed Majid مجید سید میراحمدی Syntymäpaikka: Iran Kansalaisuus: iranilainen Sukupuoli: mies Sotilasarvo: prikaatikenraali Asema: Iranin apulaissisäministeri Prikaatikenraali Seyyed Majid Mirahmadi on Iranin apulaissisäministeri, joka on vastuussa Iranin turvallisuusjoukoista ja poliisivoimista, jotka ovat osallisena vakavissa ihmisoikeusloukkauksissa Iranissa. Iranin turvallisuusjoukot ja poliisivoimat tukahduttavat väkivaltaisesti protesteja, ampuvat kohti rauhanomaisia mielenosoittajia ja tekevät mielivaltaisia pidätyksiä laiminlyöden täysin pidätettyjen ihmisoikeudet. Mirahmadi viittaa lausunnoissaan mielenosoituksiin mellakoina, jotka on saatava loppumaan, ja kriminalisoi ja uhkailee rauhanomaisten mielenosoitusten osallistujia. Lisäksi hän henkilökohtaisesti kaunistelee vakavia ihmisoikeusloukkauksia, joita hänen vastuullaan olevat turvallisuusjoukot ja poliisivoimat tekevät, esimerkiksi väittämällä kuusitoistavuotiaan mielenosoittajan Nika Shakramin tehneen itsemurhan. Raporttien mukaan on erittäin todennäköistä, että hän kuoli turvallisuusjoukkojen käsissä. Hän on näin ollen vastuussa vakavista ihmisoikeusloukkauksista Iranissa. 12.12.2022

141. MOUSAVI Sayyed Abdolrahim موسوی سید عبدالرحیم Syntymäaika: 1959/1960 Syntymäpaikka: Qom, Iran Kansalaisuus: iranilainen Sukupuoli: mies Sotilasarvo: kenraalimajuri Asema: Iranin asevoimien komentaja Kenraalimajuri Sayyed Abdolrahim Mousavi on Iranin asevoimien komentaja. Tässä ominaisuudessaan hän on vastuussa Iranin asevoimien osallisuudesta hallinnon väkivaltaisiin vastatoimiin vuoden 2022 mielenosoituksissa. Mousavi on useaan otteeseen kuvaillut mielenosoituksia Iranin vihollisten järjestämiksi ja suunnittelemiksi mellakoiksi ja näin ollen väittänyt mielenosoittajien muodostavan kansallisen turvallisuusuhan. Hän on käyttänyt uhkaavaa kieltä protestiliikkeen osallistujia vastaan. Lisäksi hän on ylistänyt Iranin turvallisuusjoukkojen mielenosoittajiin kohdistamia väkivaltaisia vastatoimia ja sanonut niiden olevan tehokas tapa neutraloida Iranin vihollisia. Hän on näin ollen vastuussa vakavista ihmisoikeusloukkauksista Iranissa. 12.12.2022

142. BORMAHANI Mohsen محسن برمهانی Syntymäaika: 24.5.1979 Syntymäpaikka: Neishabur, Iran Kansalaisuus: iranilainen Sukupuoli: mies Passin numero: A54062245 (Iran), voimassaolo päättyy 12.7.2026 Kansallisen henkilökortin numero: 1063893488 (Iran) Asema: Iranin islamilaisen tasavallan yleisradioyhtiön (IRIB) apulaisjohtaja Mohsen Bormahani on apulaisjohtajana Iranin islamilaisen tasavallan yleisradioyhtiössä, joka toimii hallinnon äänitorvena. Asemassaan Bormahani on vastuussa IRIB:n välittämästä sisällöstä. IRIB rajoittaa tiukasti ja estää vapaata tiedonkulkua iranilaisille. Lisäksi IRIB on aktiivisesti osallisena hallintoa kritisoivilta henkilöiltä pakottamalla saatujen ”tunnustusten”, jotka on saatu pelottelulla ja raa’alla väkivallalla, järjestämisessä ja esittämisessä. Nämä ”tunnustukset” lähetetään usein julkisten protestien jälkeen tai ennen teloitusta tavoitteena vähentää julkisia mielenilmauksia. Vaikka useita valtion radio- ja televisioyhtiön korkea-arvoisia henkilöstön jäseniä on viime aikoina eronnut tehtävästään ja sanoutunut irti Iranin hallituksen väkivaltaisista toimista vastauksena vuoden 2022 mielenosoituksiin, Bormahani jatkaa edelleen apulaisjohtajana ja on viimeaikaisissa lausunnoissaan puolustanut hallintoa. Hän on näin ollen vastuussa vakavista ihmisoikeusloukkauksista Iranissa. 12.12.2022

143. JOKAR Morteza جوکار مرتضا (alias JOWKAR Morteza) Kansalaisuus: iranilainen Sukupuoli: mies Sotilasarvo: kenraali Asema: Iranin lainvalvontajoukkojen (LEF) apulaispäällikkö Sistanin ja Baluchestanin maakunnissa Kenraali Morteza Jokar on Iranin lainvalvontajoukkojen (LEF) apulaispäällikkö Sistanin ja Baluchestanin maakunnissa. Tässä asemassaan hän on vastuussa siviileihin, jotka protestoivat syyskuussa 2022 tapahtuneen Mahsa Aminin kuoleman seurauksena, kohdistettujen väkivaltaisten tukahduttamistoimien johtamisesta Sistanin ja Baluchestanin maakunnissa. Hänen johtamansa joukot ovat vastuussa kovien panosten ampumisesta mielenosoittajia kohti Zahedanin joukkomurhan yhteydessä 30. syyskuuta 2022 ja Khashin joukkomurhan yhteydessä 4. marraskuuta 2022; näissä kuoli ja haavoittui kymmeniä ihmisiä. Hänen valvonnassaan toteutettiin myös muita väkivaltaisia tukahduttamistoimia muissa maakuntakaupungeissa (Saravan, Chabahar, Iranshahr, Rask, Sarbaz ja muita) syksyllä 2022. Hän on näin ollen vastuussa vakavista ihmisoikeusloukkauksista Iranissa. 12.12.2022

144. SOURI Majid سوری مجید Kansalaisuus: iranilainen Sukupuoli: mies Sotilasarvo: eversti Asema: Islamilaisen vallankumouskaartin (IRGC) apulaiskomentaja Lorestanin maakunnassa Eversti Majid Souri on islamilaisen vallankumouskaartin (IRGC) apulaiskomentaja Lorestanin maakunnassa. Hän on vastuussa turvallisuusjoukkojen toteuttamasta mielenosoitusten väkivaltaisesta tukahduttamisesta vuonna 2022 erityisesti Khorramabadin kaupungissa, jossa ihmiset kokoontuivat suremaan pian Mahsa Aminin kuoleman jälkeen kadonneen iranilaisen teini-ikäisen Nika Shakramin kuolemaa. Hän on näin ollen vastuussa vakavista ihmisoikeusloukkauksista Iranissa. 12.12.2022

145. KARIMI Mohsen کریمی محصن Kansalaisuus: iranilainen Sukupuoli: mies Sotilasarvo: prikaatikenraali Asema: Islamilaisen vallankumouskaartin (IRGC) komentaja Markazin maakunnassa Prikaatikenraali Mohsen Karimi on islamilaisen vallankumouskaartin (IRGC) komentaja Markazin maakunnassa. Hän on vastuussa turvallisuusjoukkojen toteuttamasta mielenosoitusten väkivaltaisesta tukahduttamisesta vuonna 2022, joka johti myös 19-vuotiaan Mehrshad Shahidin kuolemaan IRGC:n pidätyskeskuksessa Arakissa. Hän on näin ollen vastuussa vakavista ihmisoikeusloukkauksista Iranissa. 12.12.2022

146. HEYDARNIA Alireza حیدرنیا علیرضا Kansalaisuus: iranilainen Sukupuoli: mies Sotilasarvo: prikaatikenraali Asema: Islamilaisen vallankumouskaartin (IRGC) komentaja Alborzin maakunnassa Prikaatikenraali Alireza Heydarnia on islamilaisen vallankumouskaartin (IRGC) komentaja Alborzin maakunnassa. IRGC on vastuussa mielenosoitusten väkivaltaisesta tukahduttamisesta erityisesti Karajin kaupungissa Alborzissa vuonna 2022. Turvallisuusjoukot tukahduttivat kyseisessä kaupungissa mielenosoituksia, joita oli järjestetty kunnioituksen osoittamiseksi mielenosoitusten uhreille 40. päivänä heidän kuolemastaan. Karajin turvallisuusjoukot kaappasivat sairaalasta 20-vuotiaan tytön Armita Abbasin 17. lokakuuta 2022 ja raiskasivat hänet toistuvasti. Hän on näin ollen vastuussa vakavista ihmisoikeusloukkauksista Iranissa. 12.12.2022

147. GARSHASBI Amanollah گرشاسبی امانالله Kansalaisuus: iranilainen Sukupuoli: mies Sotilasarvo: prikaatikenraali Asema: Islamilaisen vallankumouskaartin (IRGC) apulaiskomentaja Sistanin ja Baluchestanin maakunnissa Prikaatikenraali Amanollah Garshasbi on islamilaisen vallankumouskaartin (IRGC) apulaiskomentaja Sistanin ja Baluchestanin maakunnissa. Salaman -maakuntajoukot toimivat hänen komennossaan. Vuoden 2022 mielenosoitusten aikana Sistanin ja Baluchestanin maakunnassa on nähty joitakin kaikkein väkivaltaisimpia tukahduttamistoimia, joita ovat tehneet Iranin turvallisuusjoukot, IRGC mukaan lukien. Maakunnan pääkaupungissa Zahedanissa oli 30. syyskuuta 2022”verinen perjantai”, kun turvallisuusjoukot avasivat tulen perjantairukouksen yhteyteen Zahedanissa muodostunutta mielenosoitusta kohti. On arvioitu, että vähintään 70 mielenosoittajaa ammuttiin ja kuoli. Mielenosoitusten osanottajiin kohdistettu väkivalta on jatkunut siitä lähtien. Garshasbi on näin ollen vastuussa vakavista ihmisoikeusloukkauksista Iranissa. 12.12.2022

148. REYHANI Bahman بهمن ریحانی Kansalaisuus: iranilainen Sukupuoli: mies Sotilasarvo: prikaatinkenraali Asema: Islamilaisen vallankumouskaartin (IRGC) apulaiskomentaja Iranin länsiosassa, vastuussa Kermanshahin maakunnasta. Prikaatikenraali Bahman Reyhani on islamilaisen vallankumouskaartin (IRGC) apulaiskomentaja Iranin länsiosassa ja on vastuussa Kermanshahin maakunnasta. Hazrat Nabi Akram -maakuntajoukot toimivat hänen komennossaan. Iranin turvallisuusjoukot, IRGC mukaan lukien, ovat tehneet Kermanshahin maakunnassa väkivaltaisia tukahduttamistoimia vuoden 2022 mielenosoitusten aikana. Reyhani kuuluu niihin, jotka ovat vastuussa IRGC:n mielenosoittajiin kohdistamasta väkivallasta Kermanshahin maakunnassa. Hän on näin ollen vastuussa vakavista ihmisoikeusloukkauksista Iranissa. 12.12.2022

149. SHAHSAVARI Habib شهسواری حبیب Syntymäaika: 1963/1964 Kansalaisuus: iranilainen Sukupuoli: mies Sotilasarvo: prikaatikenraali Asema: Islamilaisen vallankumouskaartin (IRGC) Shohada -maakuntajoukkojen komentaja Länsi-Azerbaidžanin maakunnassa Prikaatikenraali Habib Shahsavari on Islamilaisen vallankumouskaartin (IRGC) Shohada -maakuntajoukkojen (maajoukot) komentaja Länsi-Azerbaidžanin maakunnassa. Hänen komennossaan toimivat IRGC:n joukot toteuttivat mielenosoittajien vastaisia toimia Iranin kurdialueilla. Tällaisia toimia toteutettiin erityisesti 15. marraskuuta 2022 alkaen mielenosoittajia vastaan Länsi-Azerbaidžanissa Piranshahrin, Mahabadin ja Bukanin kaupungeissa. IRGC:n joukkojen voimankäyttö on ollut näissä toimissa kohtuutonta. Kansalaisjärjestöjen arvioiden mukaan IRGC:n toimissa kuoli Mahabadin kaupungissa neljä ja Bukanin kaupungissa 12 ihmistä. Hän on näin ollen vastuussa vakavista ihmisoikeusloukkauksista Iranissa. 12.12.2022

150. ABDOLLAHPOUR Mohammad عبدللاهپور محمد Kansalaisuus: iranilainen Sukupuoli: mies Sotilasarvo: prikaatikenraali Asema: Islamilaisen vallankumouskaartin (IRGC) Quds -maakuntajoukkojen komentaja Gilanin maakunnassa Prikaatikenraali Mohammad Abdollahpour on islamilaisen vallankumouskaartin (IRGC) Quds -maakuntajoukkojen komentaja Gilanin maakunnassa. Iranin turvallisuusjoukot, Abdollahpourin komennossa olevat IRGC:n joukot mukaan lukien, ovat tehneet Gilanin maakunnassa väkivaltaisia tukahduttamistoimia vuoden 2022 mielenosoitusten aikana. Hän on näin ollen vastuussa vakavista ihmisoikeusloukkauksista Iranissa. 12.12.2022

151. MOSLEMI Siavash مسلمی سیاوش Kansalaisuus: iranilainen Sukupuoli: mies Sotilasarvo: prikaatinkenraali Asema: Islamilaisen vallankumouskaartin (IRGC) Karbala -maakuntajoukkojen komentaja Mazandaranin maakunnassa Prikaatikenraali Siavash Moslemi on ollut islamilaisen vallankumouskaartin (IRGC) Karbala -maakuntajoukkojen komentaja Mazandaranin maakunnassa kesäkuusta 2020. Hänen komennossaan toimivat IRGC:n joukot toteuttivat vuonna 2022 mielenosoittajien vastaisia toimia, ja niiden voimankäyttö oli kyseisissä toimissa kohtuutonta. Moslemi on kyseessä olevien joukkojen komentajana yksi niistä, jotka ovat vastuussa mielenosoittajiin kohdistetusta väkivallasta. Hän on näin ollen vastuussa vakavista ihmisoikeusloukkauksista Iranissa. 12.12.2022

152. ZULQADR Ahmad ذوالقدر احمد Kansalaisuus: iranilainen Sukupuoli: mies Sotilasarvo: prikaatinkenraali Asema: Islamilaisen vallankumouskaartin (IRGC) Seyyed al-Shohada -maakuntajoukkojen komentaja Teheranin maakunnassa Prikaatikenraali Ahmad Zulqadr on ollut islamilaisen vallankumouskaartin (IRGC) Seyyed al-Shohada -maakuntajoukkojen komentaja Teheranin maakunnassa marraskuusta 2020. Hän on myös IRGC:n joukkojen apulaiskomentaja Teheranin kaupungissa. Mediatietojen mukaan Zulqadr valittiin tehtäväänsä erityisesti sen vuoksi, että hänellä oli asiantuntemusta mielenosoitusten tukahduttamisessa. Mielenosoitusten tukahduttaminen oli vuonna 2022 Teheranissa erityisen väkivaltaista. Hän on kyseiseen mielenosoittajiin kohdistettuun väkivaltaan osallistuneiden IRGC:n joukkojen komentajana näin ollen vastuussa vakavista ihmisoikeusloukkauksista Iranissa. 12.12.2022

153. KASHKOULI Morteza کشکولی مرتضی Kansalaisuus: iranilainen Sukupuoli: mies Sotilasarvo: prikaatinkenraali Asema: Islamilaisen vallankumouskaartin (IRGC) Hazrat Abulfazl -maakuntajoukkojen komentaja Lorestanin maakunnassa Prikaatikenraali Morteza Kashkouli on islamilaisen vallankumouskaartin (IRGC) Hazrat Abulfazl -maakuntajoukkojen komentaja Lorestanin maakunnassa. Hänen komennossaan toimivat IRGC:n joukot toteuttivat vuonna 2022 mielenosoittajien vastaisia toimia Iranin kurdialueilla. Toimia toteutettiin erityisesti Khorramabadin kaupungissa Lorestanissa. IRGC:n joukkojen voimankäyttö kyseisissä toimissa oli kohtuutonta, ja ne ampuivat mielenosoittajia kovilla panoksilla. Kashkouli on näiden IRGC-joukkojen komentajana yksi niistä, jotka ovat vastuussa tästä väkivallasta. Hän on näin ollen vastuussa vakavista ihmisoikeusloukkauksista Iranissa. 12.12.2022

154. BAYAT Isa بیات عیسی Kansalaisuus: iranilainen Sukupuoli: mies Sotilasarvo: eversti Asema: Islamilaisen vallankumouskaartin (IRGC) 364. prikaatin (Shahid Nasirzadeh) komentaja Mahabadissa Länsi-Azerbaidžanin maakunnassa Eversti Isa Bayat on ollut islamilaisen vallankumouskaartin (IRGC) 364. Shahid Nasirzadeh -prikaatin komentaja Mahabadissa Länsi-Azerbaidžanin maakunnassa kesäkuusta 2022. Hänen komennossaan toimivat IRGC:n joukot toteuttivat vuonna 2022 mielenosoittajien vastaisia sotilaallisia toimia Iranin kurdialueilla. Tällaisia toimia toteutettiin erityisesti 15. marraskuuta 2022 alkaen mielenosoittajia vastaan Mahabadissa käyttäen kohtuutonta voimaa siten, että neljä ihmistä kuoli. Bayat on kyseiset toimet toteuttaneen IRGC:n yksikön komentajana vastuussa mielenosoittajiin kohdistetusta väkivallasta. Hän on näin ollen vastuussa vakavista ihmisoikeusloukkauksista Iranissa. 12.12.2022